मानव शृंखला बनाकर प्रदर्शन किया कलेक्टर को ज्ञापन भी सौंपा
भास्कर संवाददाता | चित्तौड़गढ़
अभाविद्यार्थी परिषद के प्रकल्प सीएसवीपी द्वारा गुरुवार को जीएनएम ट्रेनिंग सेंटर को राजकीय मान्यता दिलाने को लेकर रैली निकाली एवं कलेक्ट्रेट चौराहा पर मानव शृंखला बनाकर प्रदर्शन किया। साथ ही चिकित्सा मंत्री के नाम कलेक्टर को ज्ञापन सौंपा।
गुरुवार दोपहर एक बजे रैली के रूप में विद्यार्थी परिषद के प्रदेश सह मंत्री रवि वीराणी, जिला संयोजक रतन वैष्णव, परिषद के सीएसवी प्रकल्प के पदाधिकारियों के नेतृत्व में जीएनएम ट्रेनिंग सेंटर के विद्यार्थी हाथों पर काली पट्टी बांधे हुए तथा तख्तिया हाथों में थामे हुए कलेक्ट्रेट चौराहा पर रैली के रूप में नारेबाजी करते हुए पहुंचे। चिकित्सा मंत्री के नाम कलेक्टर को ज्ञापन सौंपा। इसके बाद रैली कलेक्ट्रेट चौराहा से शास्त्री सर्कल, मीरा नगरी होते हुए वापस कलेक्ट्रेट चौराहा पहुंची और दोपहर डेढ़ बजे मानव शृंखला में बदल गई। करीब 10 मिनट तक मानव शृंखला के दौरान जीएनएम सेंटर के विद्यार्थियों ने जमकर नारेबाजी कर प्रदर्शन किया। रैली को प्रदेश सहमंत्री विराणी, जिला संयोजक वैष्णव सद्दाम खान ने संबोधित किया।
सीएसवीपी इकाई उपाध्यक्ष केसरसिंह चैहान ने बताया कि श्रीसांवलियाजी राजकीय सामान्य चिकित्सालय के परिसर में संचालित स्ववितपोषित जीएनएम ट्रेनिंग सेंटर को राजकीय मान्यता दिलाने को लेकर सीएसवीपी प्रकल्प द्वारा नौ दिनों से अभियान चल रहा है। इसके तहत चिकित्सा मंत्री को काॅलिंग अभियान, हस्ताक्षर अभियान, काली पट्टी बांध, सांसद जिलेभर के सभी विधायकों को ज्ञापन सौंपकर मांग की थी कि विधानसभा सत्र के दौरान जीएनएमटीसी को राजकीय मान्यता दिलाने की मांग सदन की कार्रवाई के दौरान उठाई जाए जिससे इस लंबित मांग का निराकरण हो सके। एबीवीपी राष्ट्रीय कार्यकारिणी सदस्य उर्वशी विजयवर्गीय, जिला छात्रा प्रमुख मेघा दमामी, अनामिका शेखावत, नाजिया हुसैन, सुमन नाथ, नीतु, हेमलता, रचना, माया, कृष्णा, पूजा, नीता, रेखा, रिंकल, मीना, हंसा, मंजु, आरती तिवारी, किरण, रीना, कृष्णा जयसवाल, नवीन पारासर, रमेश, कपिल, सुनील, पवन, मुकेश सहित सभी नर्सिंग छात्र-छात्राएं मौजूद थे।
मंत्री के पीए का फोन पर जवाब देना गलत
ट्रेनिंगसेंटर की नाजिया एवं सुमननाथ ने बताया कि जब चिकित्सा मंत्री को कॉलिंग अभियान के दौरान फोन किया तो, उनके पीए ने फोन रिसीव करते हुए कहा हां हमें पता है, अाज के बाद फोन मत करना। मंत्रीजी विस में है। इस प्रकार के बयान मंत्री के फोन पर पीए द्वारा दिए जाने से विद्यार्थियों के रोष है।
जीएनएम छात्र अब चलाएंगे जिलेभर में आंदोलन
परिषदके प्रदेश सह मंत्री रवि विराणी ने कहा कि राज्य सरकार यदि जीएनएम ट्रेनिंग सेंटर को राजकीय मान्यता इसी बजट सत्र में नहीं दी जाती है तो, विद्यार्थी परिषद का सीएसवीपी प्रकल्प पूरे प्रदेशभर में जिलेभर में उग्र आंदोलन, धरना, भूख हड़ताल, आमरण अनसन करेंगे।
hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva